**LIETUVOS DALYVAVIMO**

**ATVIROS VYRIAUSYBĖS PARTNERYSTĖS TARPTAUTINĖJE INICIATYVOJE**

**2018–2020 METŲ VEIKSMŲ PLANAS**

**Lietuvos dalyvavimas Atviros Vyriausybės partnerystės iniciatyvoje**

Siekdama tapti atviresnė visuomenei ir labiau atitinkanti jos poreikius, 2011 metais Lietuva prisijungė prie Atviros Vyriausybės partnerystės (angl. *Open Government Partnership*) programos, kurią inicijavo JAV ir Brazilija. Tarptautinė iniciatyva, šiuo metu apimanti daugiau nei 75 valstybes, yra tarptautinė platforma valstybių valdymo reformų specialistams bendradarbiauti ir keistis gerąja patirtimi siekiant valstybės valdymo atvirumo. Visa su Lietuvos dalyvavimu tarptautinėje iniciatyvoje „Atviros Vyriausybės partnerystė“ susijusi informacija ir įgyvendinti planai skelbiami Vyriausybės interneto svetainėje adresu: <https://epilietis.lrv.lt/atviros-vyriausybes-partneryste>.

Atvira Vyriausybė suprantama kaip valdymo kultūra ir praktika, besiremianti skaidrumo, atskaitomybės ir dalyvavimo principais bei skatinanti pokyčius horizontaliosiose valdymo srityse. Atviros Vyriausybės nauda siejama su tvariais sprendimais, geresnės kokybės viešosiomis paslaugomis, efektyviu valstybės lėšų naudojimu, didesniu pasitikėjimu institucijomis. Plėtojant ir remiant atvirumo iniciatyvas, siekiama skatinti viešojo valdymo institucijas labiau prisidėti prie skaidresnio ir efektyvesnio valstybės valdymo, taip pat didinamas informacijos prieinamumas gyventojams, visuomenė labiau įtraukiama į savo šalies valdymą, plėtojamos elektroninės paslaugos ir pan.

Lietuva dalyvauja šioje iniciatyvoje drauge su visuomene rengdama ir įgyvendindama dvimečius nacionalinius veiksmų planus (toliau – Nacionaliniai veiksmų planai). Nacionaliniuose veiksmų planuose nustatomi pagrindiniai šalies įsipareigojimai ir jų įgyvendinimo gairės, atsakingos institucijos ir planuojami rezultatai.

Nacionaliniai veiksmų planai vertinami atsižvelgiant į Atviros Vyriausybės partnerystės keliamus reikalavimus. Ypatingas dėmesys skiriamas įsipareigojimų tikslumui ir konkretumui, atitikčiai atviros Vyriausybės vertybėms, atsižvelgiama į tęstinį ir kompleksinį įsipareigojimų pobūdį, siekiamą rezultatą ir jo poveikį atitinkamai sričiai.

**Pažanga** **įgyvendinant atviros Vyriausybės iniciatyvas**

Rengiant Lietuvos dalyvavimo atviros Vyriausybės partnerystės tarptautinėje iniciatyvoje 2018–2020 metų veiksmų planą (toliau – Ketvirtasis veiksmų planas) buvo įvertinti pasiekti rezultatai, įgyvendinant Lietuvos dalyvavimo atviros Vyriausybės partnerystės tarptautinėje iniciatyvoje 2016–2018 metų veiksmų planą (toliau – Trečiasis veiksmų planas). Trečiajame veiksmų plane buvo numatytos trys pokyčių ir iniciatyvų įgyvendinimo kryptys: viešojo valdymo institucijų veiklos atvirumas visuomenei, korupcijos prevencija ir skaidrumo skatinimas, piliečių dalyvavimo ir įsitraukimo į viešuosius valstybės reikalus didinimas. Pažymėtina, kad 5 įsipareigojimai (sukurti atvirų duomenų portalą, atlikti visuomenės dalyvavimo veiksmingumo vertinimą, sukurti finansinių duomenų platformą, NVO registrą ir NVO fondą) tęsiami Ketvirtajame veiksmų plane.

Trečiasis veiksmų planas buvo vertinamas du kartus, atliekant jo išorinį ir vidinį vertinimą. Išorinį vertinimą atliko Atviros Vyriausybės partnerystės iniciatyvos paskirta nepriklausoma tyrėja, vidinį – Vyriausybės kanceliarija.

Atliekant išorinį vertinimą, vertintas Trečiojo veiksmų plano įsipareigojimų įgyvendinimo lygis ir potencialus jų poveikis atitinkamai sričiai. Pažymėta, kad Trečiajame veiksmų plane numatyti įsipareigojimai atitiko opiausius viešojo sektoriaus iššūkius, tačiau daugeliu atveju buvo orientuoti tik į tikslines grupes Vilniuje.

Vyriausybės kanceliarija atliko vidinį vertinimą – organizavo viešąją konsultaciją. Sulaukta piliečių nuomonių, kad jie iš esmės pritaria Trečiajam veiksmų planui ir teigiamai vertina jo įgyvendinimo eigą bei rezultatus. Šių vertinimų ataskaitos yra viešai skelbiamos Vyriausybės ([www.lrv.lt](http://www.lrv.lt)) ir Atviros Vyriausybės partnerystės ([www.opengovpartnership.org](http://www.opengovpartnership.org)) interneto svetainėse.

**Lietuvos dalyvavimo atviros Vyriausybės partnerystės tarptautinėje iniciatyvoje 2018–2020 metų veiksmų planas (Ketvirtasis veiksmų planas)**

Ketvirtąjį veiksmų planą parengė Vyriausybės kanclerio 2016 m. kovo 7 d. įsakymu Nr. V-34 „Dėl darbo grupės sudarymo“ sudaryta darbo grupė. Vyriausybės kanclerio 2018 m. birželio 11 d. įsakymu Nr. V-91 darbo grupė papildyta naujais nariais iš Generolo Jono Žemaičio Lietuvos karo akademijos, VšĮ Vilniaus politikos analizės instituto, visuomeninės organizacijos „Baltosios pirštinės“ ir Lietuvos jaunimo organizacijų tarybos. Šiuo metu darbo grupėje yra daugiau kaip 20 atstovų iš akademinės visuomenės, asociacijų, nevyriausybinių organizacijų, viešųjų įstaigų, valstybinio sektoriaus ir kitų sričių.

Ketvirtasis veiksmų planas rengtas laikantis Atviros Vyriausybės partnerystės iniciatyvos reikalavimų, t. y. kartu su visuomene, vykdant viešąsias konsultacijas ir organizuojant diskusijas dėl plano idėjų bei jų įgyvendinimo veiksmų.

Surengus viešąją konsultaciją, Ketvirtajam veiksmų planui buvo pasiūlyta iš viso 31 piliečių ir institucijų idėja, iš jų atrinkta toliau plėtoti 19 idėjų. Idėjų sąrašą sudarė:

* piliečių pasiūlytos naujos idėjos;
* institucijų pasiūlytos idėjos;
* idėjos, atitinkančios atviros Vyriausybės partnerystės principus ir įtvirtintos kaip įgyvendinimo priemonės strateginio planavimo dokumentuose;
* neįgyvendinti įsipareigojimai, perkelti iš Trečiojo veiksmų plano.

Su detaliu idėjų sąrašu galima susipažinti čia: <https://epilietis.lrv.lt/lt/dalyvauk-priimant-ir-keiciant-sprendimus/isitrauk-i-atviros-vyriausybes-veiklas/ketvirtasis-veiksmu-planas>.

Siekiant iš pasiūlytų idėjų atrinkti tinkamiausias, bendradarbiauta su ministerijų ir kitų įstaigų atstovais, darbo grupėje tartasi dėl prioritetinių ir sisteminių priemonių.

Ketvirtajame veiksmų plane numatyti 6 įsipareigojimai, kurie atitinka skaidrumo, visuomenės įtraukimo ir atskaitomybės vertybes ir apima šias plėtros kryptis:

* viešojo valdymo institucijų veiklos atvirumas ir atskaitomybė visuomenei;
* nevyriausybinių organizacijų aplinkos gerinimas;
* viešųjų paslaugų kokybė;
* piliečių įtraukimas į sprendimų priėmimą.

|  |  |  |  |  |  |  |
| --- | --- | --- | --- | --- | --- | --- |
| 1. **Viešojo valdymo institucijų veiklos atvirumas ir atskaitomybė visuomenei (atviri duomenys)** | | | | | | |
| 1. Sukurti atvirų duomenų portalą ir jį integruoti į Europos bendrą skaitmeninę rinką (tęstinis darbas) | | | | | | |
| *2018 m. vasario 28 d. – 2020 m. gruodžio 31 d.* | | | | | | |
| Pagrindinė įsipareigojimą įgyvendinanti institucija / įstaiga | | | Informacinės visuomenės plėtros komitetas prie Ekonomikos ir inovacijų ministerijos | | |
| **Įsipareigojimo aprašymas** | | | | | | |
| Esama situacija (*status quo*) ir pagrindinė sprendžiama problema | | | Viešojo sektoriaus institucijos yra sukaupusios didelį kiekį vertingos informacijos, kuri nėra patogiai ir nevaržomai prieinama jos pakartotinam panaudojimui plėtojant verslą, skatinant ekonominį augimą, didinant viešojo sektoriaus skaidrumą, sprendžiant socialines problemas, skatinant visuomeninį ir pilietinį aktyvumą. | | |
| Problemos sprendimo būdas / Įsipareigojimas | | | Problema bus sprendžiama sukuriant metodines priemones ir technologines galimybes viešojo sektoriaus institucijoms atverti jų valdomus duomenis:   * Sukurti metodiniai teisiniai pagrindai, sudarantys prielaidas Lietuvos viešojo sektoriaus institucijoms suformuoti atvirų duomenų rinkinius ir jų metaduomenis bei juos skelbti Lietuvos atvirų duomenų portale. * Sukurta informacinių technologijų infrastruktūra, kurios paskirtis – publikuoti viešojo sektoriaus duomenis ir metaduomenis ir pateikti informaciją šalies vartotojams (verslo atstovams, visuomeninėms organizacijoms ir piliečiams), integruota į Europos atvirų duomenų infrastruktūrą. * Įgyvendinta atvirų duomenų veiklos planavimo, finansavimo ir įgyvendinimo organizacinė struktūra. | | |
| Pagrindinis tikslas | | | Sukurti Lietuvos atvirų duomenų portalą. | | |
| Kaip įsipareigojimo įgyvendinimas prisidės prie problemos sprendimo? | | | * Sukūrus Lietuvos atvirų duomenų portalą, verslo atstovams, nevyriausybinėms organizacijoms ir aktyviems piliečiams bus sudaroma galimybė susipažinti ir naudotis institucijų sukauptais bei atvertais informaciniais ištekliais, o viešojo sektoriaus institucijoms – didinti informacijos pasiekiamumą ir skaidrumą. * Viešojo sektoriaus duomenų atvėrimas suteiks galimybę aktyviems visuomenės nariams argumentuotai teikti pasiūlymus ir daryti įtaką sprendimų priėmimui, kartu ugdys piliečių pasitikėjimą valdžia ir aktyvumą. * Priimti ir įgyvendinti sprendimai dėl atvirų duomenų organizacinės struktūros sukurs prielaidą sklandžiai atverti viešojo sektoriaus duomenis ir suteiks galimybę visuomenei įvertinti viešojo sektoriaus sprendimų efektyvumą bei atskaitomybę už juos. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** | |
| 1. | Atvirų duomenų formavimo metodinių priemonių parengimas | Parengtas veiklos modelio projektas, parengtas Viešojo sektoriaus duomenų atvėrimo metodinių rekomendacijų pakeitimo projektas | | *2018-02-28* | *2019-04-30* | |
| 2. | Atvirų duomenų veiklos teisinės aplinkos parengimas | Parengti teisės aktų, sudarančių palankią teisinę aplinką viešojo sektoriaus duomenų atvėrimui, projektai | | *2019-03-31* | *2019-10-31* | |
| 3. | Atvirų duomenų veiklos organizacinės struktūros įgyvendinimas | Priimti ir įgyvendinti teisės aktai dėl duomenų atvėrimo veiklos organizacinės struktūros įgyvendinimo | | *2019-06-30* | *2019-12-31* | |
| 4. | Atvirų duomenų portalo ir kitų atviriems duomenims formuoti bei naudoti reikalingų technologinių priemonių sukūrimas ir įdiegimas | Įgyvendinta priemonė | | *2019-04-10* | *2020-04-30* | |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas paskatins atverti duomenis, padidins informacijos pasiekiamumą visuomenei ir iš esmės padidins viešojo sektoriaus veiklos skaidrumą. | | |
| Papildoma informacija | | | Priemonės įgyvendinamos vykdant du projektus:   * „Atvirų duomenų platformos, įgalinančios efektyvų viešojo sektoriaus informacijos pakartotinį panaudojimą verslui, ir jos valdymo įrankių sukūrimas“   (kodas Nr. 02.2.1-CPVA-V-523-01-0001);   * + „Lietuvos atvirų duomenų formavimo metodologinių ir teisinio reglamentavimo priemonių įgyvendinimui bei tam reikalingų valstybės institucijų darbuotojų kompetencijų ugdymas“   (kodas 10.1.2-ESFA-V-915-01-0002).  Įgyvendinami projektai yra programos „Lietuvos Respublikos skaitmeninė darbotvarkė“ dalis.  Abu projektai yra šiuo metu įgyvendinami. | | |
| Kontaktinė informacija | | | | | | |
| Pagrindinė įsipareigojimą įgyvendinanti institucija / įstaiga | | | Informacinės visuomenės plėtros komitetas prie Ekonomikos ir inovacijų ministerijos | | |
| Atsakingo asmens vardas, pavardė, pareigos, departamentas, el. paštas ir tel. numeris | | | Vykdomų projektų vadovas – Julius Belickas, Informacinių išteklių skyriaus patarėjas,  el. p. [julius.belickas@ivpk.lt](mailto:julius.belickas@ivpk.lt), tel. 8 618 72 994 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Vyriausybės kanceliarija, Vidaus reikalų ministerija, Finansų ministerija, Lietuvos savivaldybių asociacija | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Planuojama konsultuotis su pilietinės visuomenės atstovais ir viešojo valdymo srities ekspertais, akademikais.  Bus vykdomi viešojo sektoriaus atstovų mokymai. | | |
| 1. **Nevyriausybinių organizacijų aplinkos gerinimas** | | | | | | |
| 1. Stiprinti pilietinę visuomenę sukuriant nevyriausybinių organizacijų(toliau –   NVO) duomenų bazę ir NVO fondą | | | | | | |
| *2018 m. gruodžio 1 d. – 2019 m. gruodžio 31 d.* | | | | | | |
| Pagrindinė įsipareigojimą įgyvendinanti institucija / įstaiga | | | Socialinės apsaugos ir darbo ministerija | | |
| **Įsipareigojimo aprašymas** | | | | | | |
| Esama situacija (*status quo*) ir pagrindinė sprendžiama problema | | | Nuo 2004 m. duomenimis apie juridinius asmenis, kurie laikytini NVO, disponuoja valstybės įmonė (VĮ) Registrų centras. Papildžius kaupiamų duomenų apimtį ir atitinkamai šiuos duomenis susisteminus, būtų galima sukurti duomenų bazę, kurioje valstybės institucijoms ir visuomenei būtų paprasta forma pateikiama informacija, ar atitinkamas juridinis asmuo laikytinas NVO.    Sprendžiama problema – dalis valstybės skiriamų finansinių išteklių pilietinei visuomenei stiprinti nepasiekia numatyto gavėjo, t. y. kadangi juridiniai asmenys nėra aiškiai atskirti (kurie laikytini NVO, o kurie ne), dalis pilietinei visuomenei stiprinti skirtų išteklių tenka valstybės institucijoms, verslo subjektų susivienijimams ir pan. Dėl to kyla iššūkių siekiant užtikrinti tvarų pilietinės visuomenės sektoriaus vystymąsi.  NVO projektai daug metų finansuojami iš valstybės biudžeto lėšų. Tačiau nors ir buvo investuota daug finansinių išteklių į skirtingose srityse vystomus įvairius projektus, proveržis stiprinant NVO ir jų įgyvendinamų projektų kokybę neįvyko. NVO vis dar silpnai įsitraukia į sprendimų priėmimo procesus, negeba greitai ir tinkamai reaguoti į atsirandančias galimybes dalyvauti priimant sprendimus regioniniu ar nacionaliniu lygiu. Pagrindinė sprendžiama problema – silpni NVO gebėjimai įsitraukti ir profesionaliai dalyvauti sprendimų priėmimo procesuose. | | |
| Problemos sprendimo būdas / Įsipareigojimas | | | Problema bus sprendžiama įstatyme įtvirtinus, kad ne tik viešosios įstaigos, bet ir labdaros ir paramos fondo bei asociacijos teisinę formą turintys juridiniai asmenys privalo teikti informaciją apie jų dalininkus (narius) juridinių asmenų dalyvių sistemai. Atitinkamai apdorojus šiuos duomenis, bus galima sukurti įrankį, kuris leis paprastai nustatyti, ar atitinkamas juridinis asmuo laikytinas NVO.  Problema bus sprendžiama pasitelkiant finansines priemones – įkuriant NVO fondą, kuris veiks kaip Socialinės apsaugos ir darbo ministerijos administruojama programa, orientuota į NVO gebėjimų dalyvauti viešojoje politikoje ir sprendimų priėmimo procesuose stiprinimą. | | |
| Pagrindinis tikslas | | | Sukurti NVO duomenų bazę ir NVO fondą. | | |
| Kaip įsipareigojimo įgyvendinimas prisidės prie problemos sprendimo? | | | Sukūrus NVO duomenų bazę, valstybės institucijos ir visuomenė galės paprastai ir aiškiai nustatyti, ar atitinkamas juridinis asmuo laikytinas NVO, ir atsižvelgti į tai priimant sprendimą finansuoti tokio juridinio asmens veiklas, teikiamus projektus ir pan.  Šiuo metu nėra veikiančių tvarių mechanizmų, kurie padėtų užtikrinti NVO gebėjimų dalyvauti sprendimų priėmimo procesuose stiprinimą. Sukūrus NVO fondą, atsiras mechanizmas, kuris leis tokius gebėjimus stiprinti; NVO fondas, kaip tvarus darinys, vykdys nuolatinę stebėseną (kaip keičiasi visuomenės dalyvavimas viešojoje politikoje ir sprendimų priėmimo procesuose) ir, atsižvelgdamas į rezultatus, atitinkamai tobulins fondo strategiją bei įgyvendinamas veiklas. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** | |
| 1. | Sukurti teisinę bazę NVO duomenų bazei veikti | Vyriausybei pateikti ir Seime priimti reikiami teisės aktų pakeitimai | | *2018-12-01* | *2019-03-31* | |
| 2. | Kartu su VĮ Registrų centru parengti techninius veiksmus, reikalingus bazei sukurti | Įgyvendinti suplanuoti veiksmai | | *2019-02-01* | *2019-06-01* | |
| 3. | NVO duomenų bazės viešinimo strategijos parengimas | Strategijos įgyvendinimas | | *2019-07-01* | *2019-12-31* | |
| 4. | Surinkti ir išanalizuoti informaciją apie praktinę panašių NVO fondų veikimo patirtį kitose valstybėse ir tokių fondų įgyvendinamas veiklas | Surinkta ir išanalizuota kitų valstybių patirtis ir taikomos priemonės | | *2018-12-01* | *2019-02-28* | |
| 5. | Parengti ir suderinti su suinteresuotomis pusėmis NVO fondo nuostatus ir pateikti juos tvirtinti ministrui | Parengti ir patvirtinti NVO fondo nuostatai | | *2019-03-01* | *2019-06-01* | |
| 6. | Sudaryti NVO fondo tarybą, kuri bus atsakinga už fondo strategijos sukūrimą | Sudaryta NVO fondo taryba | | *2019-06-02* | *2019-07-31* | |
| 7. | Pradėti įgyvendinti NVO fondo veiklos | Nustatytos NVO fondo vykdomos veiklos, samdomi darbuotojai ir pradedamos įgyvendinti fondo veiklos | | *2019-08-01* | *2019-10-01* | |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas atvers duomenis apie Lietuvoje veikiančias NVO, pagerins atvertų duomenų ir informacijos kokybę, padidins informacijos apie NVO pasiekiamumą visuomenei ir institucijoms.  Įsipareigojimas leis padidinti pilietinei visuomenei prieinamumą prie valstybės teikiamo finansavimo.  Įsipareigojimas sustiprins NVO gebėjimus dalyvauti sprendimų priėmimo procesuose (susijęs su pilietinio aktyvumo vertybe). | | |
| Papildoma informacija | | | Nuostatos, susijusios su NVO duomenų bazės sukūrimo prielaidomis, yra įtrauktos į NVO plėtros įstatymo pakeitimo įstatymo projektą ir jo lydimuosius teisės aktus.  Taip pat yra parengta NVO duomenų bazės koncepcija, vyksta diskusijos su VĮ Registrų centru, Teisingumo ministerija. Įsipareigojimo daliai, susijusiai su NVO duomenų bazės sukūrimu, numatomas biudžetas – 3 mln. Eur.  Dėl įsipareigojimo dalies, susijusios su NVO fondo sukūrimu, vykdomos derybos su Finansų ministerija dėl finansavimo šaltinių. Nuostatos, įtvirtinančios NVO fondą, yra įtrauktos į NVO plėtros įstatymo pakeitimo projektą.  Įsipareigojimas įtrauktas į XVII Vyriausybės programos įgyvendinimo planą. | | |
| Kontaktinė informacija | | | | | | |
| Pagrindinė įsipareigojimą įgyvendinanti institucija / įstaiga | | | Socialinės apsaugos ir darbo ministerija | | |
| Atsakingo asmens vardas, pavardė, pareigos, departamentas, el. paštas ir tel. numeris | | | Aurelija Olendraitė,  Vyriausioji patarėja nevyriausybinių organizacijų ir bendruomenių plėtros klausimais,  el. p. [aurelija.olendraite@socmin.lt](mailto:aurelija.olendraite@socmin.lt),  tel. 8 706 68 248 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Teisingumo ministerija, Finansų ministerija,  VĮ Registrų centras | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Vykdomos konsultacijos su įvairiomis NVO, taip pat NVO taryba.  Į įsipareigojimo įgyvendinimą įtrauktos skėtinės bei nacionalinės NVO, NVO taryba, buvo vykdoma viešoji konsultacija dėl NVO plėtros įstatymo pakeitimo projekto. Planuojama dalytis tarptautine patirtimi ir plačiau konsultuotis su suinteresuotomis pusėmis (NVO taryba). | | |

|  |  |  |  |  |  |
| --- | --- | --- | --- | --- | --- |
| 1. **Viešojo valdymo institucijų veiklos atvirumas ir atskaitomybė visuomenei (fiskalinis atvirumas)** | | | | | |
| 3. Viešinti informaciją apie valstybės ir savivaldybių institucijų pajamas, išlaidas elektroninėje erdvėje | | | | | |
| *2018 m. birželio 30 d. – 2020 m. birželio 15 d.* | | | | | |
| Pagrindinė įsipareigojimą įgyvendinanti institucija / įstaiga | | | Finansų ministerija | | |
| **Įsipareigojimo aprašymas** | | | | | |
| Esama situacija (*status quo*) ir pagrindinė sprendžiama problema | | | Šiuo metu nėra sukurto bendro metodinio, teisinio bei informacinių ir ryšių technologijų priemonių modelio, kuris užtikrintų informacijos apie valstybės ir savivaldybių institucijų pajamas ir išlaidas bei kitus finansinius duomenis viešinimą elektroninėje erdvėje ir visuomenė jai priimtinu būdu negauna informacijos apie viešųjų institucijų finansinę veiklą ir valstybės finansinių išteklių panaudojimą.  Per ankstesnį laikotarpį parengtas duomenų ir rodiklių, kurie bus viešinami, modelis, nustatyti duomenų šaltiniai ir registrai, iš kurių bus imami duomenys. Parengta informacinės sistemos techninė specifikacija ir pirkimo dokumentai. | | |
| Problemos sprendimo būdas / Įsipareigojimas | | | Sukurti informacinę sistemą „Atviri finansai“. | | |
| Pagrindinis tikslas | | | Elektroninėje erdvėje paskelbti informaciją apie valstybės ir savivaldybių institucijų pajamas, išlaidas bei kitus finansinius duomenis, sukurti priemones šių duomenų analizei. | | |
| Kaip įsipareigojimo įgyvendinimas prisidės prie problemos sprendimo? | | | Sukūrus ir įdiegus informacinę sistemą „Atviri finansai“, informacija apie valstybės ir savivaldybių institucijų pajamas, išlaidas bus pateikiama vienoje informacinėje sistemoje, bus suteikiamos galimybės analizuoti juos įvairiais pjūviais, kurti duomenų lenteles, grafinius vaizdus pagal vartotojo poreikius, atlikti duomenų paiešką elektroninės paieškos įrankiais. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** |
| 1. | Inicijavimas ir analizė | Parengtas detalios analizės ir sistemos architektūros dokumentas  Įdiegti ir sukonfigūruoti standartiniai sistemos komponentai | | *2018-12-31* | *2019-04-30* |
| 2. | Bandomosios versijos išleidimas | Įdiegta bandomoji sistemos versija, kurioje realizuota dalis rodiklių | | *2019-05-01* | *2019-09-30* |
| 3. | Darbinės versijos išleidimas | Įdiegta viešai prieinama sistemos versija | | *2019-10-01* | *2020-03-31* |
| 4. | Bandomoji eksploatacija ir klaidų ištaisymas | Įdiegta atnaujinta galutinė sistemos versija su ištaisytomis klaidomis | | *2020-04-01* | *2020-06-15* |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas susijęs su skaidrumo vertybe, nes sukurta informacinė sistema leis vienoje vietoje ir bendru formatu gauti duomenis apie viešojo sektoriaus pajamas ir išlaidas. Tai didins informacijos kokybę, pasiekiamumą, aiškumą.  Visuomenė turės galimybę, naudodamasi sukurtomis priemonėmis, įvairiais pjūviais išanalizuoti šią informaciją ir daryti įtaką sprendimų priėmimui. | | |
| Papildoma informacija | | | * Įsipareigojimo įgyvendinimas finansuojamas iš ES struktūrinių fondų. * Atlikti informacinės sistemos diegimo paslaugų pirkimo parengiamieji darbai, parengta rodiklių architektūra. | | |
| Kontaktinė informacija | | | | | |
| Pagrindinė įsipareigojimą įgyvendinanti institucija / įstaiga | | | Finansų ministerija | | |
| Atsakingo asmens vardas, pavardė, pareigos, departamentas, el. paštas ir tel. numeris | | | Rasa Kavolytė,  Valstybės iždo departamento direktoriaus pavaduotoja,  el. p. [rasa.kavolyte@finmin.lt](mailto:rasa.kavolyte@finmin.lt), tel. (8 5) 239 0270 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Informacinės visuomenės plėtros komitetas prie Ekonomikos ir inovacijų ministerijos, Specialiųjų tyrimų tarnyba, Lietuvos savivaldybių asociacija | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Planuojama konsultuotis su pilietinės visuomenės atstovais ir viešojo valdymo srities ekspertais, akademikais. | | |

|  |  |  |  |  |  |
| --- | --- | --- | --- | --- | --- |
| 1. **Viešųjų paslaugų kokybė** | | | | | |
| 4. Sukurti viešųjų paslaugų perdavimo NVO ir bendruomenėms modelį ir skatinti jo įgyvendinimą. | | | | | |
| *2018 m. gruodžio 1 d. – 2019 m. gruodžio 31 d.* | | | | | |
| Pagrindinė įsipareigojimą įgyvendinanti institucija / įstaiga | | | Socialinės apsaugos ir darbo ministerija | | |
| **Įsipareigojimo aprašymas** | | | | | |
| Esama situacija (*status quo*) ir pagrindinė sprendžiama problema | | | Pagal esamą viešųjų paslaugų teikimo modelį praktiškai visas viešąsias paslaugas teikia valstybės ar savivaldybių institucijos ar įstaigos. Tai dažnai neatitinka šių paslaugų gavėjų poreikių, be to, tokios paslaugos dažnai teikiamos neefektyviai ir neekonomiškai, paslaugų gavėjai neturi galimybių daryti įtaką siekiant gerinti teikiamų paslaugų kokybę. Toks viešųjų paslaugų teikimo modelis neprisideda prie pilietiškumo skatinimo ir bendruomenių stiprinimo, t. y. piliečiai nėra įtraukiami į sprendimų dėl paslaugų teikimo ir kokybės gerinimo priėmimą, nors šie sprendimai turi didelę įtaką ir poveikį jų pačių gyvenimo kokybei ir aplinkai.  Šiuo metu vos keletas savivaldybių yra perdavusios tik nedidelę dalį viešųjų paslaugų teikimo NVO ir bendruomenėms, nors pagal Nacionalinės pažangos programą paslaugų, kurias savivaldybės perdavė NVO ir bendruomenėms, dalis iki 2020 m. turėtų pasiekti 15 proc. | | |
| Problemos sprendimo būdas / Įsipareigojimas | | | Sukurti viešųjų paslaugų perdavimo NVO ir bendruomenėms modelį ir skatinti jį įgyvendinti. | | |
| Pagrindinis tikslas | | | Paskatinti viešųjų paslaugų perdavimą NVO ir bendruomenėms, siekiant padidinti perduotų viešųjų paslaugų procentinį rodiklį 5–10 proc. | | |
| Kaip įsipareigojimo įgyvendinimas prisidės prie problemos sprendimo? | | | Sukurtas viešųjų paslaugų perdavimo modelis užtikrins didesnį visuomenės įsitraukimą į sprendimų priėmimo procesus, paskatins NVO ir bendruomenes aktyviau dalyvauti sprendžiant problemas, kylančias jų aplinkoje, o valstybės institucijoms padės tinkamai pasirengti ir užtikrinti sklandų viešųjų paslaugų perdavimą bei padidinti viešųjų paslaugų teikimo efektyvumą. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** |
| 1. | Probleminių sričių nustatymas ir gerosios praktikos analizė | Surinkta ir išanalizuota informacija apie problemas, kylančias perduodant viešąsias paslaugas NVO ir bendruomenėms, ir apibendrinta geroji praktika šioje srityje | | *2018-12-01* | *2019-03-01* |
| 2. | Sukurtas modelis ir rekomendacijos valstybės ir savivaldybių institucijoms | Metodinis dokumentas, 1 vnt. | | *2019-03-01* | *2019-08-31* |
| 3. | Mokymai valstybės ir savivaldos institucijų, NVO ir bendruomenių atstovams | Mokymai, 5 vnt. | | *2019-09-01* | *2019-10-31* |
| 4. | Įgyvendintų veiksmų vertinimas, rodiklių stebėsena | Atlikta analizė, 1 vnt. | | *2019-11-01* | *2019-12-31* |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas susijęs su visuomenės dalyvavimo vertybe, nes sukurtas mechanizmas paskatins visuomenės narius įsitraukti į problemų, kylančių jų aplinkoje, sprendimą. | | |
| Papildoma informacija | | | Įsipareigojimas įtrauktas į XVII Vyriausybės programos įgyvendinimo planą. | | |
| Kontaktinė informacija | | | | | |
| Pagrindinė įsipareigojimą įgyvendinanti institucija / įstaiga | | | Socialinės apsaugos ir darbo ministerija | | |
| Atsakingo asmens vardas, pavardė, pareigos, departamentas, el. paštas ir tel. numeris. | | | Aurelija Olendraitė,  Vyriausioji patarėja nevyriausybinių organizacijų ir bendruomenių plėtros klausimais,  el. p. [aurelija.olendraite@socmin.lt](mailto:aurelija.olendraite@socmin.lt),  tel. 8 706 68 248 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Vidaus reikalų ministerija | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Į įsipareigojimo įgyvendinimą įtrauktos NVO, bendruomenės, NVO taryba ir kitos suinteresuotos šalys (Lietuvos savivaldybių asociacija). | | |

|  |  |  |  |  |  |
| --- | --- | --- | --- | --- | --- |
| 1. **Piliečių dalyvavimas sprendimų priėmimo procesuose** | | | | | |
| 5. Vykdyti sistemingą visuomenės dalyvavimo valdyme stebėseną ir vertinimą | | | | | |
| *2018 m. rugsėjo 1 d. – 2019 m. rugsėjo 1 d.* | | | | | |
| Pagrindinė įsipareigojimą įgyvendinanti institucija / įstaiga | | | Vyriausybės kanceliarija | | |
| **Įsipareigojimo aprašymas** | | | | | |
| Esama situacija (*status quo*) ir pagrindinė sprendžiama problema | | | Lietuvos ir tarptautiniai tyrimai rodo, kad Lietuvos visuomenė yra pilietiškai pasyvi, menkai naudojasi savo teisėmis bei galimybėmis dalyvauti sprendžiant šalies viešuosius reikalus ar įsitraukti į visuomenei svarbias pilietines veiklas. Šalies įstaigos yra įgyvendinusios nemažai iniciatyvų, skirtų visuomenės įtraukimui ir dalyvavimui viešojo valdymo sprendimų priėmimo procese skatinti, tačiau vis dar stinga visuomenės įtraukimo ir dalyvavimo kultūros, nėra sukurta metodinėmis nuostatomis grįsta visuomenės dalyvavimo stebėsenos strategija, leidžianti įvertinti esamą bendradarbiavimo tarp viešojo sektoriaus ir visuomenės būklę, įžvelgti pokyčių tendencijas bei veiksnius, darančius įtaką šio proceso kokybei – dalyvių aktyvumui, rezultatų pasiekimui ir pan. | | |
| Problemos sprendimo būdas / Įsipareigojimas | | | Sukurti visuomenės dalyvavimo viešojo valdymo procesuose stebėsenos metodiką, kuria remiantis būtų galima vertinti faktinę visuomenės dalyvavimo viešojo valdymo procesuose būklę ir sudaryti prielaidas skatinti visuomenei įsitraukimą į sprendimų priėmimą. | | |
| Pagrindinis tikslas | | | Remiantis parengta stebėsenos metodika, įvertinti faktinę visuomenės dalyvavimo viešojo valdymo procesuose būklę ir numatyti priemones visuomenės įsitraukimui į sprendimų priėmimą skatinti. | | |
| Kaip įsipareigojimo įgyvendinimas prisidės prie problemos sprendimo? | | | Turint metodologinį pagrindą, bus galima surinkti informaciją ir įvertinti visuomenės aktyvumą naudojantis konkrečiomis dalyvavimo sprendimų priėmime priemonėmis, stebėti dalyvavimo pokyčius ir ieškoti sprendimų bei priemonių, skatinančių aktyvesnį visuomenės dalyvavimą. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** |
| 1. | Parengta metodika | Metodinis dokumentas, 1 vnt. | | *2018-09-01* | *2018-12-31* |
| 2. | Atlikta bandomoji stebėsena | Bandomosios stebėsenos ataskaita, 1 vnt. | | *2019-01-02* | *2019-07-01* |
| 3. | Parengtos rekomendacijos | Rekomendacijų paketas, 1 vnt. | | *2019-07-01* | *2019-09-01* |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas susijęs su viešojo sektoriaus atskaitomybės vertybe, nes sukuria mechanizmą, kurio paskirtis – vertinti įstaigų sukurtų visuomenės dalyvavimo priemonių efektyvumą; taip pat atitinka visuomenės įtraukimo į sprendimų priėmimą (dalyvavimo) vertybę, nes metodikos pagrindu bus kuriamos ir įgyvendinamos priemonės visuomenės dalyvavimui skatinti. | | |
| Papildoma informacija | | | * Įsipareigojimo įgyvendinimas finansuojamas Vyriausybės kanceliarijos vykdomo projekto ,,Atviros Vyriausybės iniciatyvos“ lėšomis. * Įsipareigojimas įtrauktas į XVII Vyriausybės programos įgyvendinimo planą. | | |
| Kontaktinė informacija | | | | | |
| Pagrindinė įsipareigojimą įgyvendinanti institucija / įstaiga | | | Vyriausybės kanceliarija | | |
| Atsakingo asmens vardas, pavardė, pareigos, departamentas, el. paštas ir tel. numeris. | | | Gitana Vaškelienė,  Asmenų aptarnavimo skyriaus vedėja,  el. p. [gitana.vaskeliene@lrv.lt](mailto:gitana.vaskeliene@lrv.lt), tel. 8 706 63 976 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Vyriausybės kanceliarija (stebėseną vykdanti institucija), valstybės ir savivaldybių institucijos ir įstaigos | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Planuojama konsultuotis su pilietinės visuomenės ir viešojo valdymo srities ekspertais, akademikais. | | |

|  |  |  |  |  |  |
| --- | --- | --- | --- | --- | --- |
| **VI. Viešojo valdymo institucijų veiklos atvirumas ir atskaitomybė visuomenei** | | | | | |
| 6. Įdiegti baigiamąjį (*ex post*) vertinimą į teisėkūros proceso ciklą | | | | | |
| *2018 m liepos 1 d. – 2019 m. gruodžio 31 d*. | | | | | |
| Pagrindinė įsipareigojimą įgyvendinanti institucija / įstaiga | | | Teisingumo ministerija | | |
| **Įsipareigojimo aprašymas** | | | | | |
| Esama situacija (*status quo*) ir pagrindinė sprendžiama problema | | | Pastaruoju metu matoma daug teisėkūros proceso nenuoseklumo atvejų, dažnai pakartotinai keičiami tie patys teisės aktai, tinkamai neįvertinus ankstesnių pakeitimų sukeltų padarinių. Be to, Valstybės kontrolės 2018 m. kovo 16 d. valstybinio audito ataskaitoje konstatuota, kad šiuo metu veikiantis instrumentas – teisinio reguliavimo stebėsena – taikomas fragmentiškai, stebėsena atliekama nekokybiškai, todėl būtina pereiti prie sisteminio teisinio reguliavimo poveikio vertinimo. Tokį poreikį 2015 m. liepos 29 d. ataskaitoje konstatavo ir EBPO. | | |
| Problemos sprendimo būdas / Įsipareigojimas | | | Įtraukti į teisėkūros procesą baigiamąjį (*ex post*) vertinimą. | | |
| Pagrindinis tikslas | | | Siekiama sukurti baigiamojo (*ex post*) vertinimo modelį, kuriuo bus remiamasi vertinant konkrečius teisės aktų projektus. | | |
| Kaip įsipareigojimo įgyvendinimas prisidės prie problemos sprendimo? | | | Įgyvendinus Lietuvos Respublikos teisėkūros pagrindų įstatymo Nr. XI-2220 2, 3, 5, 6, 7, 8, 10 straipsnių ir ketvirtojo skirsnio pakeitimo įstatymo (toliau – Įstatymas) projekte siūlomas nuostatas, numatomas teigiamas poveikis teisėkūros proceso skaidrumui ir priimamų sprendimų kokybei – sprendžiant dėl poreikio keisti galiojantį teisinį reguliavimą, būtų vadovaujamasi baigiamojo teisinio reguliavimo poveikio vertinimo metu surinktais įrodymais. Be to, į vertinimo procesą plačiau įtraukiant visuomenės atstovus, tikimasi pagerinti teisėkūros kokybę ir geriau atspindėti suinteresuotų visuomenės grupių interesus. | | |
| **Žingsnis ir jo aprašymas** | | **Laukiamas konkretus rezultatas** | | **Įgyvendinimo pradžios data** | **Įgyvendinimo pabaigos data** |
| 1. | Parengtas įstatymo projektas | Įstatymo projektas, 1 vnt. | | *2018-07-01* | *2018-09-30* |
| 2. | Priimtas įstatymas | Įstatymas, 1 vnt. | | *2018-10-01* | *2019-06-30* |
| 3. | Parengta metodika | Metodika, 1 vnt. | | *2019-07-01* | *2019-09-30* |
| 4. | Atlikti praktiniai mokymai | Apmokyta valstybės tarnautojų iš ne mažiau kaip 13 ministerijų | | *2019-10-01* | *2019-12-31* |
| Kaip šis įsipareigojimas susijęs su skaidrumo, visuomenės dalyvavimo, atskaitomybės vertybėmis? | | | Įsipareigojimas susijęs su esamo teisėkūros proceso tobulinimu, nes nuo fragmentinių teisinio reguliavimo vertinimų pereinama prie aktualių ir problemiškų jo sričių sisteminių vertinimų. Taip pat sudarytos plačios galimybės į šį procesą įsitraukti visuomenei. | | |
| Papildoma informacija | | | Įsipareigojimas įtrauktas į XVII Vyriausybės programos įgyvendinimo planą. | | |
| Kontaktinė informacija | | | | | |
| Pagrindinė įsipareigojimą įgyvendinanti institucija/įstaiga | | | Teisingumo ministerija | | |
| Atsakingo asmens vardas, pavardė, pareigos, departamentas, el. paštas ir tel. numeris | | | Tautginas Mickevičius,  Teisės sistemos grupės patarėjas,  el. p. [tautginas.mickevicius@tm.lt](mailto:tautginas.mickevicius@tm.lt),  tel. (8 5) 266 2859 | | |
| Kiti su įsipareigojimo įgyvendinimu susiję ministerijos, departamentai / įstaigos | | | Vyriausybės kanceliarija | | |
| Kokias pilietinės visuomenės organizacijas, privataus sektorius atstovus ar kitas suinteresuotas šalis planuojate įtraukti į įsipareigojimo įgyvendinimą? Ar įgyvendinimo metu planuojate vykdyti viešąsias konsultacijas? | | | Įstatymo projekto rengimo metu organizuotos viešosios konsultacijos dėl įstatymo projekte siūlomo baigiamojo teisinio reguliavimo poveikio vertinimo modelio: apskritojo stalo diskusija su akademinės bendruomenės ir suinteresuotų institucijų atstovais bei interviu ciklas su socialinių/ekonominių partnerių ir nevyriausybinių organizacijų atstovais. | | |